Spelers moet ‘nuwe normaal’ nog gewoond raak
Niemand juig as die bal oor grenstou vir ’n vier rol nie. Net die spelers jubel as ’n paaltjie val. Teenstanders bied aan mekaar ’n elmboog pleks van ’n hand. Versindaba » Blog Archive » Johann Lodewyk Marais. Dedan Kimathi
seun van Waithuthi
en Waciuri wa Kabuga
is gebore in Gathuthi
in die Nyeri-distrik.
sweer met grond
in sy vuiste geklem
oor die ingewande
van ’n bokram.
kan tien myl ver
op sy maag kruip
en homself in ’n voël
of luiperd verander.
met lang hare,
beland in ’n strik.
die onsigbare leier
van Mau Mau,
se maer lyk hang
aan ’n galgtou.
Monday, June 17th, 2013 |
4 Kommentare op “Johann Lodewyk Marais. Dedan Kimathi”
June 17th, 2013 at 11:04 am “[I]an Henderson and his crew’s most glorious moment came when they captured the famous and elusive Mau Mau guerrilla leader, Field Marshal Dedan Kimathi. The ultimate symbol of Mau Mau resistance, Kimathi was interrogated after his capture and eventually tried and hung” (Caroline Elkins, “Britain’s Gulag: The Brutal End of Empire in Kenya”, 2005, p. 54). Elkins het in 2006 die Pulitzerprys vir dié boek ontvang. Kyk ook David Njeng’ere, “Dedan Kimathi: Leader of the Mau Mau” (2003). Veldmaarskalk Kimathi het tussen 1920 en 1957 gelewe.
Neels Jackson :
June 18th, 2013 at 9:31 am Ek hou baie hiervan.
June 18th, 2013 at 2:08 pm Wat ‘n gedig! Dankie, Johann. Ek’s mal oor die slot.
June 18th, 2013 at 3:17 pm Dankie, Neels en Ivan. Vandag is daar nog steeds meningsverskille oor of Mau Mau ’n nasionalistiese of stamrebellie was; en selfs of dit ’n betekenisvolle rol in die verkryging van Kenia se onafhanklikheid gespeel het. A.P.J. van Rensburg beweer in “Afrikaverskeidenheid” dit is sinneloos om te argumenteer of Mau-Mau ‘’n breё nasionalistiese of ’n enkele stamgebonde beweging was. Mau-Mau was albei'(p. 56). Die Mau Mau-eed het weliswaar ander stamme uitgesluit. Ook Thomas Pakenham meen in “The Scramble for Africa” ‘the origins and character of Mau-Mau are disputed’ en lê veral die klem op die Britte se diskriminasie teen die Kikuyu, wat hulle vreemdelinge in hulle eie land gemaak het, en die verlies van hulle grond (p. 677). Die opstand het uiteraard baie tot die verandering in swart mense se politieke posisie in Kenia bygedra, maar selfs ná onafhanklikheid het Keniane ’n ongemaklike verhouding met hierdie geskiedenis gehad. Tot op hede is geen monument ter herinnering aan Mau Mau opgerig nie. ’n Beeld van Dedan Kimathi is eers in 2007 op die hoek van Kimathi- en Mama Nginastraat in Nairobi onthul.